KREA bemutató | Hype and Hyper
MAGAZINSTORETRENDSABOUT KREA bemutató
július 1,2016
A Mod’art bemutatója után a KREA vizsgamunkáit sem hagytuk ki. Magyar tervező tehetségek akadnak bőven, az biztos!
A Flow, 2016/17-es őszi/téli kollekció, ami a Marni tervezői stílusában született meg egy egész csapat közös munkája során, ahol a másod- és harmadéves hallgatók közösen bontakozhattak ki. A fő koncepciójuk a márka hangulatának felidézése, amit egyedi kiegészítőkkel dobtak még különlegesebbé. Aprólékos részletkidolgozások, merész színkombinációk és retró hangulat, ezeket mind megtaláljuk a flowban. A tervezők: Belovai Bettina, Hegedűs Bernadett, Kőszegi Júlia, Németh Bernadett, Perring Júlia, Tóth Brigitta és Varga Viktória.
PAST-MODERN STRUCTURE
Wolner Zsófia, a kollekció tervezője, a struktúrák átértelmezésével és vizsgálatával foglalkozott a diplomamunkájában. A struktúrák és szabályszerű rendeződések, egyszerű elemek ismétlésén alapszik és alakít ki általa organikus vagy geometrikus formákat, amiből egy bizonyos harmónia építhető. Végeredményben egy állandóságot tükröző, de egyben teljesen újító kollekciót hozott létre, ahol találkozunk átértelmezett textilmanipulációval és innovatív anyag feldolgozásokkal is.
CityLight – „Dogs days are over”
A kollekció neve nem csak a városi fényekre utal, a jövőnket megvilágító irányfényre is. Szűcs Áron Tamás kollekcióját, a városi lüktetés sokszínűsége és mobilitása ihlette meg. A sokszínűség nem csak vallási és etnikai értelemben vizsgálható, a miliő és az építészt tekintetében is. A városi közlekedés az urbanizáció elengedhetetlen része, mely a mobilitást biztosítja számunkra. Ez a mobilitás, a tömegközlekedés, ami nemtől, kortól és vallástól függetlenül mindenkit összeköt, ami egy dinamikus lüktetést ad az egész városnak.
Weisz Gabriella diplomamunkájában a ’70-es évek klasszikus elmei és annak modern újra értelmezése tükröződik. A rétegek és panelek modern találkozásának, és az általa létrejött metszésvonalak játéka adja a kollekció magját. A tervezési folyamatokat a minimal art inspirálta, így Ellsworth Kelly festményei, Robert Morris textilmunkái és Jean Loup Sieff fotóművész munkássága nagy hatással volt a kollekció megszületésére. Az asszimmetria fontos eleme a kollekciónak, ahol a kereszt vonalak, és azok irányai határozzák meg az egész kollekciót, melyre a crossing line név is utal.
Illés Dorottya a múltból és a vizuális örökségből indult ki, így kollekciójában a textil és a kerámia találkozásával kísérletezik. A kézműves eljárások és a kortárs öltözék keveredése valósul meg munkájában. Az agyag és a textil a két legősibb anyag, amit az ember használ, így ennek az újra egyesítését és együttbökődését láthatjuk a kollekcióban.
A gharb szó jelentése: nyugat, arab, így már a kollekció címe is utal a keleti és nyugati kultúra találkozásának jelenleg adódó problémájára, a szír menekült helyzetre. Wimmer Orsolya, a keleti sziluettek és a nyugati anyaghasználat mixeléséből elevenítette újra a férfiak klasszikus viseletét, a kaftánt. Néhány ruhán, a camouflage minta is megjelenik, amivel a folytonos háborúzásra próbálja felhívni a figyelmet, ezzel együtt ösztönözni az embereket a béke megteremtésére és a háború felszámolására.
UN//Blocking
Gelák Adrián Benjamin kollekcióját a modern épületek és az általuk megjelenő árnyékok inspirálták. Az épületek letisztult világát, a fény-árnyék kettősségét ültette át a ruhákba. Az éles, szögletes és íves szabásvonalak megteremtésével, klasszikus és modern anyaghasználattal teremtette meg a sportos és elegáns fazonokat. A merev statikusság és a nagy üveg felületek sugárzott könnyedségének ellentétes világát, a merev anyagok és légies sziluettek párosításában született újra.
Wagensommer Gabriella egy fiktív, de a valóságtól akár nem is olyan távoli világot hozott létre. 2025-ben a harmadik világháború után, egy atombomba támadás következtében 20 évnyi kemény tél vár az emberiségre, ami egy újfajta gondolkozást eredményez az emberekben. A kegyetlen körülmények és a pusztulásra ítélt emberiség elkezd egy tudatosabb életet élni, így a háború után 100 évvel az újraszerveződött emberiség nem a földi adottságok bekebelezésén munkálkodik, hanem annak fenntarthatóságán. A nagyipari gyártást, a helyi termelés váltja fel, így a nomád életforma terjed el. Gabriella kollekciójában újrahasznosított anyagok és természetes anyagok kapcsolata találkozik, ahol a nomád és a grunge stílus jegyei találkoznak.
A Socks tervezőpárosa Gulyás Barbara és Nyeste Laura, akik a kortárs képzőművészet egyik alap gondolatából indultak ki, a gegből, mely szerint bárki részese lehet a képzőművészetnek. A társadalomkritika, az ösztönösség és a vegyes technikák mentén integrálták a kortárs artisztikát a divatba. A kollekciót egy művészeti projekt előzte meg, ahol a ruhákhoz használt textileken a kiállításon résztvevők szabadon alkothattak. Ezek az anyagok adták a ruhák alapanyagát, így bevonva a nézőt is az alkotásba. A művészeti határterületek közötti átjárás, a geg és kísérletező hozzáállás összemosódásából jöttek létre a feminin és maszkulin stílusjegyeket is hordozó ruhák.
Fotó: HYPEANDHYPER – Csiszár Zita
Back Together citylight CROSSING LINES Fashion in motion Flow GHARB in motion KREA PAST-MODERN STRUCTURE RESTART SOCKS UN//Blocking „Dogs days are over” Related posts
0 Shelter by kid zoom